

**LUKUVUOSI 2025-2026**

**Hyvät vanhemmat**  
  
Syyslukukausi Vasaraisten koulussa on jälleen alkanut. Tänä syksynä koulumme oppilasmäärä on 32: 2. lk 6 opp., 3-4. lk 6+4 opp., 5-6. lk 11+5 opp.

Alkanut lukuvuosi poikkeaa aiemmista, sillä tämän lukuvuoden jälkeen jätämme Vasaraisten koulun koulutoiminnalle hyvästit. Vuoden aikana jatkamme tuttuun tapaamme yhteisöllistä toimintaamme ja samalla valmistaudumme uusiin haasteisiin.

Koulussa lapsi opettelee vastuunkantamista omasta työstään sekä opettelee huolehtimaan itse omista tavaroistaan. Lapsi tarvitsee kuitenkin myös aikuisten tukea ja kannustusta koulutyössään sekä kotona että koulussa. Lapsi tarvitsee läsnäoloa, turvallisuutta ja selkeitä rajoja. Päivittäiset säännölliset ruokailut, riittävä yöuni sekä reipas liikunta auttavat lasta jaksamaan. Aikuisten tehtävä on huolehtia siitä, että nämä tarpeet täytetään.  
  
Yhteistyöterveisin  
  
Vasaraisten koulun henkilökunta

**Koulun yhteystiedot:**  
  
Osoite: Nihattulantie 487

26740 Vasarainen

Puhelin: 044 793 5210

Koulun tiedotussivut internetissä:

**https://peda.net/rauma/koulut/vasarainen**

**Vasaraisten koulun iltapäiväkerho:**

Minna Elo puh. 040 180 9766 (iltapäiväkerho, klo 11.00 – 17.00)

**Koulun henkilökunta:**

Reetta Antola, koulunjohtaja, 2.lk puh. 044 403 9193

Anne Likki, 3.-4.lk puh. 044 403 9192

Kalle Koivula, 5.-6.lk puh. 044 793 4546

Monica Roslund, tuntiopettaja puh. 044 403 7887

Marja Joutsa, laaja-alainen erityisopettaja puh. 044 793 5276

Saija Alén, koulunkäyntiohjaaja puh. 044 793 5210

Laura-Leena Vahala-Zuramskas, koulunkäyntiohjaaja puh. 044 793 5210

Minna Elo, iltapäiväkerho-ohjaaja puh. 040 180 9766

Elliroosa Parkkila, kuraattori puh. 044 403 6218

Santtu Forsström, koulupsykologi puh. 044 793 3260

Sini Saarelainen, terveydenhoitaja puh. 044 403 2044

Pirjo Mäkilä, toimistosihteeri puh. 040 180 9816

Minna Uusitalo, ruokapalveluvastaava puh. 044 793 5566

**Wilma:**

Rauman kouluissa on käytössä Wilma-järjestelmä, jonka avulla huoltajat ja koulun henkilökunta ovat yhteydessä toisiinsa. Varsinkin oppilasasioissa kannattaa tietoturvallisuussyistä käyttää Wilmaa. Huoltajat ja oppilaat saavat koululta avainkoodit Wilmaan kirjautumista varten. Alakoulusta saadut tunnukset toimivat myös yläkoulussa. Oppilaat tarvitsevat Wilma-tunnuksia - MPASSid-kirjautumiseen koulukäytössä oleviin järjestelmiin. Huoltajien täytyy huolehtia siitä, että oppilas ei saa tietää huoltajan salasanaa. Salassa pidettävissä asioissa on syytä viestiä Wilman välityksellä.

**Suositeltavaa on, että huoltaja käy päivittäin Wilmassa katsomassa oppilaan poissaoloja, merkintöjä ja mahdollisia viestejä. Wilman asetuksissa voi myös tilata tekstiviestipalvelun saapuneesta viestistä.**

**Vasaraisten koulun vanhempainyhdistys**

Vanhempainyhdistyksen hallitus:

Anna Tegelberg, puheenjohtaja

Sari Aikko, varapuheenjohtaja

Jaana Ojala, sihteeri

Maria Sillman, rahastonhoitaja

Anni Stenroos, jäsenvastaava

Muut hallituksen jäsenet:

Tiina Ojala, Anna Raivio ja Katja Heinonen

Anne Likki, opettajien edustaja

**Opetussuunnitelma:**

Rauman kaupungin opetussuunnitelmaan voi tutustua osoitteessa: <https://peda.net/rauma/po2/rauma>

**Koulupihan turvallisuudesta:**

Jotta oppilaiden on turvallista liikkua koulun portilla ja leikkiä välituntipihalla, **käyttäkää koulun Nihattulan puoleista liittymää ja liikuntasalin edustalla olevaa piha-aluetta kuljettaessanne lapsia kouluun.**

**Koulumatkan turvallisuudesta:**

Vasaraisten koulun pienimmätkin oppilaat saavat huoltajiensa luvalla kulkea koulumatkansa polkupyörillä. Vanhempien tehtävä on huolehtia, että oppilaat käyttävät pyöräilykypärää sekä pimeään vuodenaikaan heijastimia ja valoja.

**Koululiikunta:**  
  
Liikuntatunteja varten oppilailla on oltava mukana **liikuntaan sopivat vaihtovaatteet sekä pyyhe**. Mahdollisuuksien mukaan hiihdämme ja luistelemme talvella.

**Kirjasto:**

Kirjastoauto vierailee koulumme pihassa **parittomien viikkojen keskiviikkoina n. kello 11.10 – 11.40.** Oppilaat voivat käydä kirjastoautossa itsenäisesti ja toisinaan käymme lainaamassa kirjoja myös opettajan johdolla, joten kirjastokortti kannattaa säilyttää koulussa.

**Matkapuhelimet ja muut mobiililaitteet**

Oppilailla on lupa ottaa oma mobiililaite mukaan kouluun. Matkapuhelimet pidetään päivän ajan äänettöminä omissa repuissa ja laitetta käytetään vain opettajan luvalla. Älykellot pidetään koulutilassa koulupäivän ja iltapäiväkerhon ajan. Mikäli haluatte, että lapsenne **ei saa käyttää** omaa mobiililaitetta koulussa osana opetusta, pyydämme ilmoittamaan siitä opettajalle.

**Vaatteiden merkitseminen**

Koska oppilaat eivät koulussa välttämättä tunnista omia vaatteitaan, on kaikkiin **oppilaan vaatteisiin, jalkineisiin ja liikuntavarusteisiin hyvä merkitä lapsen nimi**. Käydessänne koululla kannattaa kuitenkin vilkaista naulakoita, josko niistä löytyisi ”kadonneita” vaatteita.

**Oppitunnit, ruokailu, välitunnit:**

1. tunti 8.10 – 8.55 4. tunti 11.25 -12.10  
2. tunti 9.00 – 9.45 5. tunti 12.25 – 13.10  
3. tunti 10.00 – 10.45 6. tunti 13.25 - 14.10

ruokailu + pitkä välitunti

**Erityisruokavaliot**

Todistus erityisruokavalion tarpeesta -lomake tulee uusia vuosittain. Ohjeet erityisruokavalion ilmoittamisesta löytyvät Wilman etusivun alareunan linkeistä.

**Koulun työ- ja loma-ajat**

Syyslukukausi to 7.8. - la 20.12.2025  
Syysloma ma 20.10. - pe 24.10.2025 (viikko 43)

Joululoma su 21.12.2025 - ti 6.1.2026  
Kevätlukukausi ke 7.1. - la 30.05.2026

Urheiluloma ma 16.2. - pe 20.2.2026 (viikko 8)

Lauantaityöpäivä (korvaa pe 15.5.2026) ilmoitetaan myöhemmin.

**Poissaolot ja lisälomat**  
Oppilaan joutuessa olemaan poissa koulusta sairauden, hammaslääkärissä käynnin tms. syyn takia, on oppilaan huoltajan **aina** ilmoitettava siitä kouluun/opettajalle. Kouluun ei tule hammashoitolasta tietoa lasten hammashoidosta. Haluamme tietää poissaolosta heti samana aamuna, sillä olemme vastuussa oppilaista koulupäivän alusta lähtien. Ilmoituksen voi hoitaa Wilmassa, laittamalla tekstiviestin tai soittamalla kouluun/opettajalle.  
Muihin poissaoloihin, kuten lomamatkoihin, täytyy oppilaalla olla opettajan tai rehtorin myöntämä lupa. Tällaisiin poissaoloihin tulee pyytää lupaa kirjallisesti. Wilmasta voi tulostaa poissaololomakkeen. Luokanopettaja voi myöntää luvan enintään kolmen päivän poissaololle, rehtori sitä pidemmäksi ajaksi. **Sairaana, matkoilla tai muusta syystä poissaolleen tulee itse ottaa selville läksyt ja tehtävät.**

**Yksilöllinen oppilashuolto**

Oppilas on oikeutettu maksuttomaan oppilashuoltoon, jolla tuetaan ja edistetään hänen psyykkistä, fyysistä ja sosiaalista hyvinvointiaan kouluyhteisössä. Oppilashuollon tärkeimpänä tavoitteena on ennaltaehkäisevä toiminta sekä varhainen tuki. Oppilashuoltotyö on aina yhteistyötä oppilaan, hänen perheensä, koulun sekä sosiaali- ja terveystoimen edustajien kesken. Oppilashuoltotyötä ohjaavat luottamuksellisuus, kunnioittava suhtautuminen oppilaaseen ja huoltajaan sekä heidän osallisuutensa tukeminen.

**Yhteisöllinen oppilashuolto**

Vasaraisten koululla yhteisöllistä oppilashuoltoa toteuttaa moniammatillinen oppilashuoltotyöryhmä, johon kuuluvat luokanopettajien ja ohjaajien lisäksi oppilaskunnan edustaja, vanhempainyhdistyksen edustaja, erityisopettaja Marja Joutsa, terveydenhoitaja Sini Saarelainen ja kuraattori Elliroosa Parkkila. Oppilashuoltotyöryhmä kokoontuu säännöllisesti.

**Oppilas- ja opiskeluhuollon Instagram**

Raumalaisille vanhemmille on suunnattu oma IG-sivusto: KokoKaupunginVanhemmat\_Rauma.

**Kuraattori**

Kuraattorin tehtävänä on tukea ja auttaa oppilasta ja tämän perhettä oppilaan koulunkäynnissä ja kokonaiskehityksessä. Vasaraisten koulun kuraattori on Elliroosa Parkkila, puh. 044 403 6218

E-mail: [elliroosa.parkkila@sata.fi](mailto:elliroosa.parkkila@sata.fi)

Kuraattorin tavoittaa myös Wilma-viestillä.

**Koulupsykologi**

Koulupsykologi toimii koulun psykologisena asiantuntijana lasten ja nuorten koulutyötä suunniteltaessa ja kehitettäessä. Tarvittaessa koulupsykologi osallistuu yksittäisen lapsen tukitoimien tarpeen arviointiin ja suunnitteluun ja selvittelee kasvuun, kehitykseen ja koulunkäyntiin liittyviä pulmatilanteita yhteistyössä oppilaan, huoltajien, koulun opetushenkilöstön ja muiden työntekijöiden kanssa.

Vasaraisten koulun koulupsykologi on Santtu Forsström, puh. 044 793 3260

E-mail: [santtu.forsstrom@sata.fi](mailto:santtu.forsstrom@sata.fi)

**Kouluterveydenhuolto**

Kouluterveydenhoitajan vastaanotto on koululla pääasiassa joka kuukauden ensimmäisenä maanantaina. Terveystarkastus tehdään vuosittain kaikille oppilaille. Luokilla 1. ja 5. tarkastukset ovat laajoja terveystarkastuksia (terveydenhoitajan tekemä tarkastus, lääkärintarkastus ja terveyskyselyn avulla yhdessä vanhempien ja opettajan kanssa tehtävä lapsen hyvinvoinnin arviointi). Äkillisten tapaturmien ja sairauksien ensiapu kuuluu terveydenhoitajalle silloin, kun on tavoitettavissa ko. koululla. Lääkärinhoitoa vaativat sairausasiat ja tapaturmat hoidetaan terveyskeskuslääkärin vastaanotolla tai Rauman päivystyksessä. Sairasta lasta ei saa lähettää kouluun. Koulupäivän aikana sairastuneen oppilaan kuljetuksesta kotiin huolehtii huoltaja.

Vasaraisten koulun terveydenhoitaja on Sini Saarelainen, puh. 044 403 2044

E-mail: [sini.saarelainen@sata.fi](mailto:sini.saarelainen@sata.fi)

Terveydenhoitajan tavoittaa myös Wilma-viestillä.

**Hammashuolto**

Peruskoulun oppilaat kuuluvat terveyskeskuksen suun terveydenhuollon piiriin. Heidät kutsutaan yksilöllisin hoitovälein hammashoitolaan suun ja hampaiston tutkimusta ja hoitoa varten.

Hampaiden säännöllinen harjaus ja makean napostelun välttäminen ovat hammassairauksien ehkäisyn kulmakivet. Vanhemmilla on vastuu lastensa hampaiden hoidosta.

**VÄLIPALA**

Koululla on maanantaista torstaihin klo 13.10-13.25 välitunnilla mahdollisuus osallistua maksulliseen välipalatarjoiluun. Välipala ostetaan välipalapassilla, joita myydään Rauman kaupungin verkkokaupassa:

<https://verkkokauppa.rauma.fi/tuote-osasto/ateria-ja-valipalamaksut/valipalapassit/>

Reipasta kouluvuotta kaikille!

**Vasaraisten koulun järjestyssäännöt**

**Järjestyssääntöjen tarkoitus ja soveltaminen**

Järjestyssääntöjen tarkoitus on edistää koulun sisäistä järjestystä, opiskelun esteetöntä sujumista sekä kouluyhteisön turvallisuutta ja viihtyisyyttä. (PoL § 29)

Järjestyssäännöt ovat voimassa kouluaikana, koulumatkalla, kerhoissa sekä muun koulun järjestämän toiminnan aikana.

**Oppilaan oikeudet ja velvollisuudet** (PoL § 29, 30, 35)

*Oppilaiden yhdenvertaisuus ja tasa-arvo sekä muut oikeudet*

Oppilaalla on oikeus maksuttomaan perusopetukseen, oikeus yhdenvertaiseen ja tasa-arvoiseen kohteluun, oikeus henkilökohtaiseen vapauteen ja koskemattomuuteen sekä oikeus yksityiselämän suojaan.

Kaikki oppilaat ovat tasavertaisia.

Oppilaalla on oikeus saada opetusta kaikkina koulun työpäivinä, oikeus turvalliseen opiskeluympäristöön sekä muihin lainsäädännössä määriteltyihin etuuksiin ja palveluihin kuten oppilashuoltopalvelut ja kouluruoka.

Ketään ei saa kiusata, syrjiä, kohdella väkivaltaisesti tai häiritsevästi.

*Oppilaan velvollisuudet*

Oppilaan velvollisuus on osallistua opetukseen ja suorittaa tehtävät tunnollisesti sekä käyttäytyä asiallisesti. Poissaoloon koulusta on anottava kirjallinen lupa. Luvan myöntää luokanopettaja (1-3 pv) tai rehtori (4 pv tai pidempi).

**Turvallisuus, viihtyisyys ja opiskelun esteetön sujuminen**

Oppilaan vastuisiin kuuluu edistää turvallisuutta ja viihtyisyyttä esimerkiksi seuraavin hyvän käytöksen tavoin:

● Käyttäydyn kohteliaasti ja ystävällisesti muita kohtaan.

● Huolehdin koulun omaisuudesta ja koulutarvikkeista.

● Otan mukaan vain koulussa tarvittavat tavarat ja huolehdin niistä.

● Mobiililaitetta säilytän repussa koko koulupäivän ajan ja käytän sitä vain opettajan tai muun koulun aikuisen luvalla.

● Pidän ympäristön siistinä.

● Käyttäydyn koulussa rauhallisesti.

● Keskityn oppitunneilla.

● Noudatan hyviä ruokatapoja.

● Noudatan aikuisten antamia ohjeita.

● Kiusaaminen on ehdottomasti kielletty.

● Jos aiheutan vahinkoa koulun omaisuudelle, olen velvollinen korvaamaan vahingon.

● Tiedän, että rikkoessani sääntöjä joudun vastaamaan niistä henkilökohtaisesti Perusopetuslain ja Perusopetusasetuksen osoittamin keinoin.

**Järjestyssääntöjen seuranta ja tarkistaminen**

Järjestyssääntöjen laatimisessa on otettu huomioon sekä huoltajien että oppilaiden mielipiteitä, ja ne on käsitelty yhteisöllisen oppilashuoltoryhmän jäsenten kesken. Säännöt perustuvat Rauman kaupungin kasvatus- ja opetustoimen yhteisiin käyttäytymisen arvioinnin kriteereihin sekä Opetushallituksen järjestyssääntöjen laatimisesta antamaan ohjeeseen. (Ohje 1/012/2016)

Järjestyssäännöt ovat nähtävissä Vasaraisten koulun luokkien seinillä ja nettisivuilla sekä lähetetään opetuksen järjestäjälle tiedoksi.

Järjestyssääntöjä tarkastellaan vuosittain, jos uutta ilmenee.

05/2025